**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Zákon o poskytovaní dotácií v pôsobnosti Ministerstva pôdohospodárstva a rozvoja vidieka Slovenskej republiky a o zmene a doplnení niektorých zákonov. |
| **Predkladateľ (a spolupredkladateľ)** |
| Ministerstvo pôdohospodárstva a rozvoja vidieka Slovenskej republiky |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[ ]  Transpozícia práva EÚ |
| *V prípade transpozície uveďte zoznam transponovaných predpisov:* |
| **Termín začiatku a ukončenia PPK** | *september 2022* |
| **Predpokladaný termín predloženia na pripomienkové konanie** | *november 2022* |
| **Predpokladaný termín začiatku a ukončenia ZP\*\***  |  |
| **Predpokladaný termín predloženia na rokovanie vlády SR\*** | *apríl 2023* |
|  |
| 1. **Definovanie problému**
 |
| Existujúca vnútroštátna právna úprava pre poskytovanie dotácií a iných foriem štátnej pomoci a minimálnej pomoci (ďalej len „pomoc“) v pôsobnosti Ministerstva pôdohospodárstva a rozvoja vidieka Slovenskej republiky (ďalej len „ministerstvo pôdohospodárstva“) neposkytuje úplný právny základ, ktorý by zodpovedal súčasným nárokom. V súčasnosti sú dotácie poskytované na základe zákona č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov. Poskytovanie dotácií v pôsobnosti ministerstva pôdohospodárstva upravujú tiež tieto predpisy:* výnos Ministerstva pôdohospodárstva a rozvoja vidieka Slovenskej republiky z 5. mája 2011 č. 536/2011-100 o podrobnostiach pri poskytovaní podpory v pôdohospodárstve a pri rozvoji vidieka (oznámenie č. 144/2011 Z. z.) v znení neskorších predpisov,
* výnos Ministerstva pôdohospodárstva a rozvoja vidieka Slovenskej republiky z 10. decembra 2014 č. 660/2014-100 o poskytovaní podpory v poľnohospodárstve, potravinárstve, lesnom hospodárstve a rybnom hospodárstve (oznámenie č. 368/2014 Z. z.),
* vyhláška Ministerstva pôdohospodárstva a rozvoja vidieka Slovenskej republiky č. 226/2017 Z. z. o poskytovaní podpory v lesnom hospodárstve na plnenie mimoprodukčných funkcií lesov,
* zákon č. 267/2010 Z. z. o poskytovaní dotácie na kompenzáciu strát spôsobených nepriaznivou poveternostnou udalosťou, ktorú možno prirovnať k prírodnej katastrofe, prírodnou katastrofou alebo mimoriadnou udalosťou v znení neskorších predpisov,
* zákon č. 43/2019 Z. z. o poskytnutí pomoci v poľnohospodárskej prvovýrobe v znení zákona č. 310/2021 Z. z.

Nakoľko výnosy č. 536/2011-100 a č. 660/2014-100 neupravujú možnosti na poskytovanie dotácií v potrebnom rozsahu a potreba ich nahradenia novými legislatívnymi normami bola vyjadrená aj kontrolnými orgánmi, je potrebná nová právna úprava. |
| 1. **Ciele a výsledný stav**
 |
| Hlavným cieľom návrhu zákona o poskytovaní dotácií v pôsobnosti Ministerstva pôdohospodárstva a rozvoja vidieka Slovenskej republiky a o zmene a doplnení niektorých zákonov (ďalej len „návrh zákona“) je ustanoviť nový právny základ pre poskytovanie dotácií; v oblasti poskytovania pomoci je cieľom návrhu zákona doplniť existujúci právny základ o osobitosti poskytovania  pomoci v pôsobnosti ministerstva pôdohospodárstva v reakcii na široký rozsah implementovaných účelov a podmienok v súlade s právnymi predpismi Európskej únie pre poskytovanie pomoci a aplikačnú prax. Navrhovaný právny základ umožní prostredníctvom schém pomoci pokryť široký rozsah implementovaných účelov a podmienok v súlade s právnymi predpismi Európskej únie pre poskytovanie pomoci a nadviazať na existujúcu právnu úpravu poskytovania pomoci.Ďalšími cieľmi sú:* odstránenie nedostatkov existujúcej právnej úpravy v oblasti poskytovania pomoci v pôsobnosti ministerstva pôdohospodárstva,
* ustanovenie pôsobnosti ministerstva pôdohospodárstva v procese poskytovania pomoci s možnosťou poverenia inej právnickej osoby na vykonávanie niektorých činností pri poskytovaní pomoci,
* precizovanie doterajšej právnej úpravy poskytovania pomoci v zákone č. 39/2007 Z. z. o veterinárnej starostlivosti v znení neskorších predpisov a v zákone č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov,
* vytvorenie právneho základu pre ustanovenie podmienok a postupov pri poskytovaní pomoci v schémach pomoci.
 |
| 1. **Dotknuté subjekty**
 |
| Právnické osoby poverené ministerstvom pôdohospodárstva na vykonávanie niektorých činnosti pri poskytovaní pomoci.Podnikateľské subjekty pôsobiace v Slovenskej republike, ktoré vykonávajú činnosti v poľnohospodárskej výrobe, potravinárskej výrobe, spracovaní a odbyte poľnohospodárskych a potravinárskych komodít a výrobkov, lesnom hospodárstve vrátane zhodnotenia surového dreva, rybnom hospodárstve a vo vidieckych oblastiach.Štátne podniky v zakladateľskej pôsobnosti ministerstva pôdohospodárstva zabezpečujúce služby verejného záujmu.Nepodnikateľské subjekty vrátane samosprávnych komôr, ktoré pôsobia v Slovenskej republike a vykonávajú všeobecne prospešné účely v poľnohospodárstve, potravinárstve, lesnom hospodárstve, poľovníctve, rybnom hospodárstve a pri rozvoji vidieka.Fyzické osoby-nepodnikatelia zaoberajúce sa chovom zvierat. |
| 1. **Alternatívne riešenia**
 |
| Alternatíva 0: pretrvávanie problémov v aplikačnej praxi, ktoré sú uvedené v druhom bode.Alternatíva 1: nová právna úprava poskytovania dotácií a iných foriem pomoci v pôsobnosti ministerstva pôdohospodárstva. |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [ ]  **Áno** | [x]  **Nie** |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* |
| 1. **Transpozícia práva EÚ**
 |
| *Uveďte, v ktorých konkrétnych ustanoveniach (paragrafy, články, body, atď.) ide národná právna úprava nad rámec minimálnych požiadaviek EÚ (tzv. goldplating) spolu s odôvodnením opodstatnenosti presahu.* |
|  |
| 1. **Preskúmanie účelnosti**
 |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.**Uveďte kritériá, na základe ktorých bude preskúmanie vykonané.*Predkladaný návrh zákona nadobudnutím účinnosti 1. júla 2023 poskytne legislatívny rámec na plnenie cieľov stanovených v treťom bode. Kritériami na preskúmanie plnenia cieľov sú:* poskytovanie dotácií na všetky účely definované v návrhu zákona a v príslušnej legislatíve Európskej únie pre poskytovanie pomoci,
* možnosť zapracovania podmienok ustanovených v legislatíve Európskej únie pre oblasť poskytovania pomoci priamo do schém pomoci na základe novej právnej úpravy.

K preskúmaniu účinnosti a účelnosti predkladaného návrhu zákona bude dochádzať kontinuálne počas celej doby jeho účinnosti. |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky. |
| 1. **Vybrané vplyvy materiálu**
 |
| **Vplyvy na rozpočet verejnej správy** |[ ]  **Pozitívne** |[x]  **Žiadne** |[ ]  **Negatívne** |
|  z toho rozpočtovo zabezpečené vplyvy,  v prípade identifikovaného negatívneho  vplyvu |[ ]  Áno |[ ]  Nie |[ ]  Čiastočne |
| **v tom vplyvy na rozpočty obcí a vyšších územných celkov** |[ ]  **Pozitívne** |[x]  **Žiadne** |[ ]  **Negatívne** |
| z toho rozpočtovo zabezpečené vplyvy,v prípade identifikovaného negatívneho vplyvu |[ ]  Áno |[ ]  Nie |[ ]  Čiastočne |
| **Vplyvy na podnikateľské prostredie** |[x]  **Pozitívne** |[ ]  **Žiadne** |[x]  **Negatívne** |
|  z toho vplyvy na MSP |[x]  Pozitívne |[ ]  Žiadne |[x]  Negatívne |
|  Mechanizmus znižovania byrokracie  a nákladov sa uplatňuje: |[ ]  Áno |  |  |[x]  Nie |
| **Sociálne vplyvy** |[x]  **Pozitívne** |[ ]  **Žiadne** |[x]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na informatizáciu spoločnosti** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[ ]  **Pozitívne** |[x]  **Žiadne** |[ ]  **Negatívne** |
|  **vplyvy na procesy služieb vo verejnej správe** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |
| --- | --- | --- | --- |
| **Vplyvy na manželstvo, rodičovstvo a rodinu** |[ ]  **Pozitívne** |[x]  **Žiadne** |[ ]  **Negatívne** |

|  |
| --- |
| 1. **Poznámky**
 |
| Návrh zákona nezakladá žiadne vplyvy na rozpočet verejnej správy, nakoľko návrh zákona len upravuje účel, podmienky a spôsob poskytovania dotácií v pôsobnosti ministerstva pôdohospodárstva a kontrolu použitia poskytnutých dotácií. Na poskytnutie dotácie nie je právny nárok a finančné prostriedky určené na poskytovanie dotácií a pomoci sú vyčlenené v rámci rozpočtu kapitoly ministerstva pôdohospodárstva a ich výška závisí od rozhodnutia kapitoly. Výška limitu finančných prostriedkov kapitoly určených na poskytovanie dotácií a pomoci sa vzťahuje na existujúce dotačné schémy (štátna pomoc a národné podpory). Výška finančných prostriedkov alokovaných na opatrenia, ktoré budú implementované na základe návrhu zákona vychádza z možností rozpočtu kapitoly a platných a účinných schém pomoci. Mechanizmus znižovania byrokracie a nákladov sa neuplatňuje. Z pohľadu dopadu materiálu na podnikateľské prostredie sme identifikovali tak pozitívne, ako aj negatívne vplyvy, pričom prevažujú vplyvy pozitívne; negatívne vplyvy sú zanedbateľné. Oba druhy vplyvov sú precizované v Analýze vplyvov na podnikateľské prostredie. Predkladaný materiál má pozitívne sociálne vplyvy, nakoľko potenciálnym príjemcom dotácie sú aj chovatelia zvierat – nepodnikatelia. V prípade porušenia finančnej disciplíny nepodnikateľmi a následného uloženia sankcie bude možné identifikovať aj negatívne sociálne vplyvy; tieto negatívne vplyvy sú len marginálne.Návrh zákona nebude vyžadovať ďalšie materiálno-technické ani personálne zabezpečenie, ktoré by mali za následok výdavky štátneho rozpočtu. |
| 1. **Kontakt na spracovateľa**
 |
| Ing. Peter Bajtoš,Odbor štátnych podpôr a technickej pomoci programov EÚtel.: +421 2 59266 316, peter.bajtos@land.gov.sk |
| 1. **Zdroje**
 |
| Vlastné údaje.Informácie zistené kontrolnými orgánmi. |
| 1. **Stanovisko Komisie na posudzovanie vybraných vplyvov z PPK č. 208/2022**

(v prípade, ak sa uskutočnilo v zmysle bodu 8.1 Jednotnej metodiky) |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s návrhom na dopracovanie** | [x]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:**1. **K doložke vybraných vplyvov**

Komisia odporúča predkladateľovi dopracovať bod 8. Preskúmanie účelnosti, tj. uviesť termín a kritériá preskúmania, na základe ktorých by malo byť preskúmanie vykonané. Kritériá by mali korešpondovať s napĺňaním cieľa definovaného v bode 3.1. **K vplyvom na rozpočet verejnej správy**

Predkladateľ v doložke vybraných vplyvov uvádza, že predmetný návrh zákona bude mať negatívny, rozpočtovo zabezpečený vplyv na rozpočet verejnej správy, ktorý je kvantifikovaný v analýze vplyvov na rozpočet verejnej správy v rokoch 2023 až 2025 v sume 58 000 000 eur ročne. V časti 2.1.1. analýzy vplyvov na rozpočet verejnej správy sa uvádza, že tieto prostriedky určené na poskytovanie dotácií budú zabezpečené v rozpočte kapitoly MPRV SR.MF SR sa nestotožňuje s identifikovaním negatívneho vplyvu návrhu zákona na rozpočet verejnej správy, nakoľko predmetný návrh zákona len upravuje účel, podmienky a spôsob poskytovania dotácií v pôsobnosti MPRV SR a kontrolu využívania poskytnutých dotácií. Súčasne sa v návrhu zákona ustanovuje, že na poskytnutie dotácie a pomoci nie je právny nárok. Výška prostriedkov vyčlenených v rámci limitov rozpočtu kapitoly MPRV SR na dotácie a pomoc je na rozhodnutí kapitoly. Vzhľadom na uvedené žiada Komisia v celom materiáli upraviť vykazovanie vplyvov predmetného návrhu zákona na rozpočet verejnej správy ako „žiadne“. V takom prípade nie je potrebné vypracovať analýzu vplyvov na rozpočet verejnej správy.Súčasne žiada Komisia uviesť, že uvedená výška podpory sa vzťahuje na existujúce dotačné schémy MPRV SR (štátna pomoc, národné podpory, prípadné iné formy podpory). Komisia žiada tiež uviesť spôsob kvantifikácie uvedenej výšky podpory. Odôvodnenie: Predložený návrh nikde explicitne nešpecifikuje, že výška prostriedkov vychádza z už existujúcich foriem podpory.1. **K sociálnym vplyvom**

Komisia odporúča predkladateľovi označiť sociálne vplyvy predloženého materiálu v bode 9. doložky vybraných vplyvov a vypracovať separátnu analýzu sociálnych vplyvov.Odôvodnenie: K dotknutým subjektom predloženého materiálu patria okrem iného aj fyzické osoby – nepodnikatelia, ktorí sa môžu uchádzať o dotáciu a pomoc obdobne ako sa môžu o dotáciu a pomoc uchádzať podnikateľské subjekty. V prípade podnikateľských subjektov boli vplyvy označené v doložke vybraných vplyvov a aj zhodnotené v separátnej analýze vplyvov na podnikateľské prostredie, avšak analýza sociálnych vplyvov týkajúca sa fyzických osôb – nepodnikateľov absentuje. Z daného dôvodu je preto potrebné sociálne vplyvy predloženého materiálu korektne označiť v doložke vybraných vplyvov a vypracovať separátnu analýzu sociálnych vplyvov. Vyhodnotenie:k 1) Dopracovaný bod 8. Preskúmanie účelnosti podľa pripomienky Komisie.k 2) Upravená časť 9. Vybrané vplyvy materiálu podľa pripomienky, doplnený text v časti 10. Poznámky.k 3) Upravená časť 9. Vybrané vplyvy materiálu podľa pripomienky, doplnený text v časti 10. Poznámky a vypracovaná Analýza sociálnych vplyvov. |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky)
 |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s  návrhom na dopracovanie** | [ ]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:** |